เมืองมีทรัพยากรที่จำกัดจึงจำเป็นต้องนำ Innovation มาช่วยจัดการปัญหา โดยคนเป็นที่ตั้ง
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวภายหลังร่วมบรรยาย หัวข้อ Re-Imagination Maga-City : Bangkok towards City of Innovation ณ อุทยานนวัตกรรมสำนักงานนวัตกรรมแห่งชาติ ว่า เมืองมีทรัพยากรที่จำกัดจึงจำเป็นต้องนำ Innovation มาช่วยจัดการปัญหาต่างๆ แต่หัวใจสำคัญต้องไม่หลงไหลไปกับเทคโนโลยี ต้องเอาคนเป็นที่ตั้งแล้วใช้เทคโนโลยีมาตอบปัญหาของคน ซึ่งปัญหาบางเรื่องไม่ต้องลงทุนเพียงแค่เข้าไปสัมผัสให้เข้าใจว่าประชาชนต้องการสิ่งใด อย่างที่ กทม. ทำอยู่คือ ระบบทราฟฟี่ฟองดูว์ ที่นำแพลตฟอร์มมาตอบโจทย์ความต้องการของคนในการแก้ปัญหาเมือง ซึ่งระบบไม่ได้มีอะไรที่ซับซ้อนแต่สามารถเปลี่ยนมิติการแก้ปัญหาเมืองได้อย่างมหาศาลInnovation สามารถเปลี่ยนเมืองได้แต่ต้องอาศัยความร่วมมือกันระหว่างหน่วยงานภาครัฐ ภาควิชาการ ภาคเอกชนและภาคประชาชน ผู้ว่าฯ กทม. กล่าวเพิ่มเติมว่า ขณะนี้ มีแนวคิดเรื่องอาสาสมัครเทคโนโลยี หรือ อสท. คอยช่วยเหลือคนในชุมชน รวมถึงแนวคิดที่จะเปิดการฝึกอาชีพด้านเทคโนโลยี เพื่อให้ประชาชนและเจ้าหน้าที่ของ กทม. มีทางเลือกในการหาอาชีพเสริม หรือหากต้องออกจากงานจะได้มีทางเลือกในการประกอบอาชีพเพิ่มเติมและยังเป็นการสร้างโอกาสให้กับประชาชนในการเข้าถึงตลาดผ่านแพลตฟอร์ม เพิ่มอำนาจทางเศรษฐกิจ รวมถึงสามารถเข้าถึงบริการภาครัฐได้ดีขึ้น